**Názov projektu**

**Projekt AIR TRITIA - Unifikovaný prístup k manažmentu znečistenia ovzdušia pre funkčné mestské oblasti v regióne Tritia**

Špecifický cieľ 3.3 - Zlepšiť environmentálny manažment vo funkčných mestských územiach s cieľom zlepšenia kvality života v nich

**Slovenskí projektoví partneri**

Žilinská univerzita v Žiline

Mesto Žilina

**Zameranie projektu**

Znečistenie ovzdušia nepozná štátne hranice. Na Žilinu a jej okolie nepriaznivo vplývajú okrem miestnych zdrojov znečisťovania aj diaľkovo prenášané imisie znečisťovateľov z priemyselných aglomerácií z Poľska (oblasť Katovíc) a Českej republiky (oblasť Ostravy). Preto opatrenia zamerané na elimináciu znečistenia ovzdušia vyžadujú spoluprácu na nadnárodnej úrovni. Stavebná fakulta a Výskumné centrum Žilinskej univerzity v Žiline sa zapojili do riešenia projektu s názvom Unifikovaný prístup k manažmentu znečistenia ovzdušia pre funkčné mestské oblasti v regióne Tritia (Žilinský kraj, Moravskosliezsky kraj, Sliezske vojvodstvo, Opolské vojvodstvo) s akronymom AIR TRITIA.

Hlavnými výstupmi projektu budú manažérsky systém kvality ovzdušia, prognostický výstražný systém a návrhy stratégií pre zlepšenie kvality ovzdušia a redukciu emisií z rôznych zdrojov na sledovanom území. Pri navrhovaných systémoch bude využité matematické modelovanie za pomoci jedného z najvýkonnejších superpočítačov v Európe. Výstupy projektu majú jednotlivým mestám a krajom poskytnúť jednoduché a jasné podklady pre ich strategické rozhodnutia zamerané na zlepšovanie kvality ovzdušia. Manažérsky systém kvality ovzdušia bude vychádzať z vytvorenej informačnej databázy, bude využívať interaktívne mapy a bude určený pre dve skupiny užívateľov - verejnú správu a širokú verejnosť. Prognostický výstražný systém bude dostupný cez internetový prehliadač a ako aplikácia pre smart telefóny.

**Rozpočet**

2 576 323 eur

**Krajiny zapojené do projektu**

Česká republika, Poľsko, Slovensko

**Bližšie informácie o projekte**

<http://interreg-central.eu/Content.Node/AIR-TRITIA.html>